Mari Jones

Am y bregethwraig, gweler Goleuadau Egryn.
Roedd Mary Jones (16 Rhagfyr 1784 - 28 Rhagfyr 1864) yn ferch i wehydd o Lanfihangel-y-Pennant, yn yr hen Sir Feirionnydd, Gwynedd heddiw. Yn ôl arferiad yr oes, oherwydd mai Saeson oedd yn cofrestru genedigaethau 'Mary' a sgwennwyd ar ei thystysgrif geni, ond 'Mari' fyddai ei henw o ddydd i ddydd.

Yn ferch ifanc bymtheg oed, yn 1800, dywedir iddi gerdded yn droednoeth o bwthyn bach y teulu, "Ty'n y Ddôl", Llanfihangel-y-Pennant i Abergynolwyn, drwy'r Brithdir yr holl ffordd i'r Bala er mwyn prynu Beibl gan y Methodist enwog Thomas Charles. Yn ôl traddodiad dyna'r digwyddiad a ysbrydolodd sefydlu Cymdeithas y Beibl yn 1804.

Bu farw'n 80 oed a'i chladdu ym Mryn-crug ble ceir cofeb iddi.

 Cofadail yn Llanfihangel-y-Pennant 
Ar flaen y gofadail i Mari Jones a godwyd ar safle adfeilion y bwthyn lle trigai yn Llanfihangel-y-Pennant, ger pen gogleddol Pont Ty'n-y-fach, ceir yr arysgrif ddwyieithog hon:
<center>ER CÔF AM MARI JONES
YR HON YN Y FLWYDDYN 1800,
PAN YN 16 OED A GERDDODD O'R

LLE HWN I'R BALA, I YMOFYN BEIBL
GAN Y PARCH. THOMAS CHARLES, B.A.
YR AMGYLCHIAD HWN FU
YN ACHLYSUR SEFYDLIAD Y
GYMDEITHAS FEIBLAIDD
FRUTANAIDD A THRAMOR.

Ar y mur allanol ceir cofeb arall yn nodi 'Tyn y Ddol. Cartref Mari Jones'bawd|Cofadail i Mary Jones

 Gweler hefyd 
Mary Jones y Gymraes fechan heb yr un Beibl llyfr am ei hanes gan Robert Oliver Rees

Dolenni allanol
 E. Wyn James: 'Bala a'r Beibl: Thomas Charles, Ann Griffiths a Mary Jones'
 E. Wyn James, 'Thomas Charles, Mary Jones a Chymdeithas y Beibl': https://www.youtube.com/watch?v=dL6LjpZHZ2I&list=PLWFpvNU2NRSuBEH_zfDGa8zNrmsQW0A0d&index=7
 E. Wyn James, 'Mary Jones: Eicon Rynglwadol': https://www.youtube.com/watch?v=FY_rKYOtFT8&t=2664s
 Cymdeithas y Beibl

Oriel

Categori:Cristnogaeth yng Nghymru
Categori:Pobl o Feirionnydd
Categori:Genedigaethau 1784
Categori:Marwolaethau 1864
Categori:Merched y 18fed ganrif
Categori:Merched y 19eg ganrif
Categori:Dyffryn Dysynni